  Туспуктэм: Наталия Сильвестрова Наталия Сильвестрова Шутэтскон нуналъёсы, 11-12 тулыспалэ, Удмуртиын куазь зол уз воштӥськы. Со сярысь улосвыл Гидрометцентрлэн пресс-службаез ивортӥз. Температура та вакытлы эсэпъёслэсь кык поллы вылӥын луоз но южтолэзь кутскон эсэпъёслы тупалоз. Элькунъя уйин -6…-10, нуназе -4…-8 градус возиськоз. Интыен кӧня ке лымыялоз. Тӧл секундскын 7-12 метрозь пельтоз. Вордӥськонэ, 13-тӥ тулыспалэ, озьы ик ӧжыт лымы усёз, тӧл кӧня ке лапкомоз. Температура уйин -7…-12 градусозь лэзькоз, нуназе -5...-10 градус луоз. Тегъёс: куазь Гидрометцентр Удмуртия  